, Felakasztjuk mi az Úristent is!" 


AMI A TÖRTÉNELEMKÖNYVEKBŐL KIMARADT... 


, Hóman Bálintot gyakran verték meg a váci fegyház magánzárkaosztályán. 
Szervezete nem bírta tovább a szenvedést, de lelke derűs maradt. 

A vele egy szobába került prímási titkár meggyóntatta, megáldoztatta. 
Azután Hóman zárkatársaitól tréfálkozva bocsánatot kért és kiszenvedett." 


Egy jeles történészünk Bálint István János írta meg a Nyugati Magyarságban (1996. dec. 12. sz.) ellenérzéseit a Magyarok 
krónikája című könyv kapcsán. (Összeállította, szerkesztette és az összefoglaló tanulmányokat írta: Glatz Ferenc. Bp. 
1996.) 


kxk 


E , minden magyar család" TÖRTÉNELEMKÖNYVÉNEK szánt műből, csakúgy mint iskolai tankönyveinkből igen 
sok tény kimaradt. 


I. Kezdjük nemzeti történelmünk mélypontjával, legszégyenteljesebb időszakával. 
1918. A Károlyi Mihály által a Tisza Istán családjához küldött részvéttávirat szövege: 


, Emberi kötelességemnek tartom, hogy legnagyobb politikai ellenfelem tragikus halála felett őszinte és mély részvétemet 
fejezzem ki." 


A degenerált, farkastorkú, gőgös, féktelenül hiú és tehetségtelen főúr nem tudta megbocsátani Tiszának, hogy 
tehetséges, erős, tiszta és egészséges, hogy talpig férfi, hatalmas és uralkodó. Károlyi sohasem titkolta Tisza 
elleni gyűlöletét. Számtalanszor hangoztatta, hogy nem nyugszik addig, míg el nem pusztította. A műtét előtt álló félvak 
Tisza Istvánt párbajra hívta harmadikként (Széchenyi Aladár és Pallavicini őrgróf után) ugyanazon a héten. Tisza, a 
nagyszerű vívó, játszott vele, és végül harcképtelenségig elverte kardlapjával a fegyveres elégtétel órájában. 


Károlyi a vérforraló távirat után nem átallott koszorút is küldeni a geszti temetésre (szövege majdnem 
ugyanaz, mint a táviraté és ez szerepel a kötetben), csupán elfelejtik hozzátenni bolsevik lelkesedésükben, hogy a Tisza- 
család mély felháborodásában a szemétbe dobatta. 


547. o., 1918. okt. 31. Kimaradt, hogy ez a forradalom nem magyar volt, - és nem volt forradalom! 


A szerkesztőségek, kávéházak katonai szolgálat alól felmentett csőcselékének lázadása ez, minden nemzeti igény és min- 
den szociális tartalom nélkül. Ennek a pesti intellektuális bűnözőrétegnek, amely a magyarság nevében szocialistásko- 
dott, kisebb gondja is nagyobb volt a magyar nép szociális igényeinél. 


Említsük meg, hogy az októberi lázadásban nagyon nagy szerepe van a Galilei körnek, amelynek tagjai csaknem 100 
százalékban a harctéri szolgálat alól felmentett egyetemi ifjúság soraiból kerültek ki. Néhány név emlékeztetőül: Pikler 
Gyula, Sugár Tivadar, Kende Zsigmond, Rohonyi Hugó, Surányi Ede, Helígott Ármin, Bellér Ignác, Csillag, Kelen, 
Fried, Weiss, Sisa és Solom, az orosz hadifogoly, akinek sokszorosító gépe volt. 


1918. nov. 7. 548-549. o.: , Belgrádban, a Károlyi küldöttsége találkozik Louis-Félix Franchet dEsperay tábor- 
nokkal, fegyverszüneti tárgyalást folytat." 


Ami kimaradt: a tábornok egyáltalán nem mutatott rokonszenvet a nála megjelent magyar küldöttség iránt. 


Díszbe öltözve, összes kitüntetését kitűzve jelent meg, és meglepetve, döbbenten mérte végig Károlyi 
küldöttségét, akik sportsapkában és térdnadrágban álltak előtte. Rideg és lenéző lett. Kezet nem adott 
senkinek. 


Összefonta mellén a karját. Amikor Károlyi belefogott annak az emlékiratnak a felolvasásába, amelyet Jászi útközben 
megszerkesztett részére, a tábornok félbeszakította őt, és felszólította a társaság tagjait, álljanak a lámpa világába, hogy 
jobban láthassa őket. 


Az emlékirat szövegének felolvasása közben a francia tábornok ismételten megjegyzéseket tett. , Vous étes Juif? (Önök 
zsidók?")" — kérdezte Hatvanytól, aztán Jászira pillantott. Közbevetette, hogy a magyarság csupa ellenségtől van 
körülvéve, és csak egy intésébe kerül, hogy ezek minden oldalról rátámadjanak Magyarországra. 

(, Vous avez comme ennemis les Tehégues, les Slovagues, le Roumains et les Yougoslaves. Je nai gu un signe a faire et vous serez détruits.") 


Leplezetlen ellenszenv tükröződött az arcán, amikor Károlyi, mint a forradalom vívmányait bemutatta 
neki a munkás- és katonatanács két kiküldöttjét. 


A katonatanács képviselőjének Csernyák Imre századosnak (akit ők maguk is ,aljas indokok által vezetett törtetőnek" 
tartottak) kérdőn mutatott a gallérjára, melyen hiányzott a rangjelzés: 


, Vous étes tombés si bas? (Ilyen mélyre süllyedtek?) " 


És elment ebédelni anélkül, hogy meghívta volna őket. Pedig az asztal számukra is terítve volt. Károlyi és társai aznap 
éhen maradtak Belgrádban. 


A francia tábornok, miután megebédelt, kemény szavak kíséretében átadta a deputációnak a megalázó fegyverszüneti 
feltételeket. 

Károlyi ezen leszereplése döntő lépés volt Trianonhoz! Ez lehetővé tette Erdély Maroson inneni részének 
megszállását a románok által, és a Délvidék elfoglalását a szerbek által. 

(1918 november 13-án írták alá a belgrádi fegyverszüneti egyezményt.) 


Két összeillő ember: 
Károlyi Mihály és Rákosi Mátyás 1946-ban. 


Károlyi Mihály portréjához Mályusz Elemér írta: 


, Obskurus újságírók, harcteret kerülő kalandorok, pártnélkili vezérek törtek előre. A dolgozók és a katonák milliói közül senki sem 
rokonszenvezett velük, nem állottak mögöttük tömegek; ezek ösztönszerűleg idegenkedtek tőliik. Céljukat így törekvéseik nyílt bevallá- 
sával soha el nem érhették volna. Csalárdsághoz kellett tehát folyamodniuk. A tömegek megtévesztése céljából kerestek egy férfit, kinek 
neve megejtően jó hangzású. 


Így esett a választásuk gróf Károlyi Mihályra, aki nemcsak elkápráztatta az embereket fejedelmi vagyonával, hanem mindenképpen 
alkalmasnak látszott a neki kiosztott szerep eljátszására. 


Tudták róla, hogy szellemileg erősen korlátolt, önállótlan ember, akinek élete dorbézolásokban és a kártyaasztal mellett zajlott le. Az ilyen 
embert könnyű orránál fogva vezetni, mert csekély szellemi képessége, és önhíttsége egyaránt megakadályozza annak felismerésében, hogy 
csak eszköz mások kezében. A tömegek félrevezetése végett takargatják hibáit és minden lehetséges alkalommal igyekeznek nimbuszba 
burkolni." (Mályusz Elemér: A vörös emigráció. In: Napkelet. 1931. XVIII. kötet, 2-3.) 


,A nemzet méltósága egy degenerált hazardór kezébe volt letéve. Abban az órában, mikor szükség volt a magyarság katonai erényeire, 
lefegyverezte Doberdo védőit (...) Midőn magához ragadta a legfőbb hatalmat, a nemzettel szemben azt a kötelességet vállalta, hogy meg 
fogja védeni az élet- és a vagyon biztonságát. Ő azonban csak egy emberi életet és egy vagyont védett meg szomorú bátorsággal: a magá- 
ét. Mire már tüzelni kezdett a talpa alatt a magyar föld, és nem bízott már a vörös testőreiben, akiket az udvarias szovjetkormány boc- 
sátott a rendelkezésére, egy csomó kék bankjeggyel a bőröndjében a csehekhez szökött. Elmondhatjuk róla: nagyúrnak született, félbolond 


módjára élt, és úgy tűnt le, mint egy kalandor." (Herczeg Ferenc: Két arckép. Bp. 1920. 24-25., 31.) 

II. A VÖRÖSÖKRŐL: 
552. o. 1918. dec. Kimaradt: a vörös propaganda már 1918 decemberében felütötte a fejét Magyarországon. 
Ekkor Oroszországból a hadifoglyok tízezreivel több agitátor is hazatért, bőven ellátva orosz pénzzel és moszkvai utasí- 


tással. Vezérük Kun Béla volt, a háború előtt jelentéktelen vidéki újságíró, és csalások miatt degradált munkásbiztosító 
pénztári tisztviselő. 


Kun Béla 


Kós Károly így emlékezik rá: 


, Emlékszem, okos, szorgalmas, de rettentően pökhendi zsidó fiú volt, osztálytársai átlag minden héten kegyetlenül elverték, de 
nem használt. Tanáraink sem szerették a kolozsvári Református Főgimnáziumban, mert konfidens volt..." 
(Kós Károly: Hármaskönyv. Bukarest, 1969. 222.) 


Kolozsvárról azért kellett eltűnnie, mert ellopta a munkásbiztosító betegsegélyező pénztárát. Ellopta Kós Károly egyik 
Móricz-illusztrációját is, amikor meglátogatta Sztánán. 


Kun Béla portréjához még Arnaldo Fraccaroli olasz újságíró naplójából: 
, Kun Béla 35 éves, középtermetű, idő előtt elhízott figura. Borotvált képű, rövidre nyírott a haja. Elpuhult lágy hájtömeg. Duzzadt 
kiálló ajkak, intelligens, gyorsmozgású apró szemei mélyen fekszenek, hangja a sok beszédtől rekedt." 


A kivégzések és a terrorcselekmények főként Kun Béla, Pogány József és Landler Jenő tudtával, és utasítá- 
sára történtek. 


Ha Romanelli alezredes, az olasz katonai misszió vezetője tiltakozott a kivégzések miatt, ezt Kun a , belügyekbe való 
beavatkozásnak" minősítette. 


Tömeges kivégzéseknél az áldozat egyik szemét kiszúrták, s úgy kellett végignéznie társai kivégzését. 
Gyakran kihúzták az áldozat nyelvét, de sokszor előfordult, hogy a kínlódó embernek felmetszették a hasát, 
és kihúzták a beleit. 


Kun áldásos tevékenységét Magyarország ellen az emigrációban is folytatta, a kisantant érdekében. A moszkvai Vörös 
Ujságban Területi integritás címen írott cikkében (1921. febr. 5. és 12.) például így ír: 


, Nem szabad követelni, hogy a magyarság az elszakított területeken a népszavazást, az önrendelkezési jogot érvényesítse. 
Hasonlóképpen nincs szükség a kulturális önkormányzatra sem. A magyar nyelvű kommunistáknak kötelességük tiszteletben tartani a 
volt Magyarország területén alakult államok antant-imperializmus által megszabott határainak integritását..." 


Környezetében megforduló kommunisták írták meg róla, hogy a magyarországi proletárdiktatúra alatt a sorsdöntő 
fordulatoknál hisztériás rohamok lepték meg, elveszítette fejét, és félelmében sírt, mint egy gyermek; mindig azon jajga- 
tott, hogy fel fogják akasztani, mert minden felelősséget magára kell vállalnia. Ez a gyáva, folyton saját életéért rettegő 
ember a krími félsziget polgári biztosaként 1920 végén ismét úrnak, parancsolónak érezte magát , aki végre bármit tehet, 
senki számadásra nem vonhatja. 


Megbízható becslés szerint Kun Theodosiában 7500, Szimferopolban 12 ezer, Szevasztopolban 10 ezer, 
Kercsben 6000, Jaltában 5000 embert végeztetett ki, ez utóbbi helyen a vöröskeresztes kórház tizenhét 
betegápolónőjét és három orvosát is. Alupkában a kórház udvarán lövetett agyon 272 háborús rokkantat, 
akiket hordágyakon cipeltek le a kórtermekből. 


III. 562. o. 1919. jún. 7. pünkösd szombatja - A sopronkövesdi események 


Kimaradt, tehát pótoljuk: Szamuely elé állították Schmidt Mátyás vasúti pénztárost, akit azzal vádoltak, hogy tűrte, és 
nem jelentette fel, amikor a vasútállomás közelében felszedték a síneket. A 49 éves vasutast Szamuely rögtön kihallgatás 
nélkül halálra ítélte. Az álla alá egy rudazókötelet csavartak, és egy körtefára felakasztották. Minthogy lélegzeni néha-néha 
tudott, délelőtt fél 9-től 11 óráig kínozták, míg végre meghalt. Előzőleg a fiát kényszerítették, hogy akassza fel az édes- 
apját, de az erre nem volt hajlandó, sőt felajánlotta, hogy inkább meghal az apja helyett. Erre összeszurkálták a fiút, ki 
fájdalmában elájult. Majd fellocsolták, és végig kellett néznie édesapja szenvedését, végül a szemben lévő fára őt is 
felakasztották. Ezt viszont az apjának kellett végiggyötrődni. Azalatt a fenevadak szalonnát tízóraiztak. Sőt azt mondták a 
fiúnak, amikor az apja életéért könyörgött: , Felakasztjuk mi az Úristent is!" 

(Miklós Imre: A magyar vasutasság oknyomozó történelme. Bp. 1937. 526.) 


A Lenin-fiúk munkában... 


IV. 1920. febr. 24.-márc. 30: , A román csapatok kiürítik a Tiszántúlt." 


A Glatz-könyv ennyit ír, de lássuk a valós tényeket: 

, A román rekvirálások által okozott veszteséget közel hárommilliárd aranykoronára becsülik." 

A brit élelmezési bizottság és a svájci Vöröskereszt küldöttségének vezetője, Brunier kapitány a román megszállás alatt 
lévő vidéki városokban ilyen állapotokat talált: 

, Minden, a románok által megszállt városban olyan elnyomást találunk, amely az életet teljesen elviselhetetlenné teszi. 
Gyilkosságok napirenden vannak, gyerekeket és nőket megvesszőznek (...) Nyugat-európai gondolkozás mellett a dolgok 
állapotát nehéz elképzelni olyanoknak, akik mindezt nem látták." 

(Gratz Gusztáv: A forradalmak kora. Bp. 1935. 248.) 


V. 592. o. 1929: , Az év folyamán Hóman Bálint és Szekfű Gyula öt, illetve hét kötetben írta meg a 
Magyar történet-et." (erről ennyi fért Glatz kötetébe) 


Elfelejtik megírni, hogy HÓMAN BÁLINT a Magyar Nemzeti Múzeum főigazgatója, egyetemi tanár, az 
OSZK igazgatója, a MTA tagja volt. 
Apja Hóman Ottó klasszika-filológus, kolozsvári egyetemi tanár, a Nemzeti Múzeum őre. Bartal Antallal ő alapította az 
Egyetemes Philológiai Közlönyt (1871). 


Hóman Bálint elhallgatott szenvedéstörténetéből: 


Keresztény és nemzeti politikai múltja miatt a szovjet hadsereg elől Németországba menekült, ahol elfogták és 
a budapesti kommunista söpredéknek , 600 zsidó személyes legyilkolása" címén adták ki. Valójában neki a zsi- 
dósággal semmilyen súrlódása nem volt. Annyira nem, hogy kedvenc zsidó tudós tanítványa a népbíróságon tanúskodott 
mellette, és élelmiszert is vitt be neki a börtönbe. Évekig hitt abban, hogy életben marad. Részletes tervet dolgozott ki 
arra nézve, hogy Málnási Ödönnel együtt új magyar történelmet ír, és hitelesen feldolgozza a bolsevizmus történetét. 


, 1949 januárja után börtönében a régi őröket ávós fenevadakkal váltották fel, és elkezdődött a politikai elítéltek módszeres, inkvizíciós 
kegyetlenségű testi kínzása. Szadista tacskók, akik Hóman Bálintnak köszönhették, hogy iskoláskorukban nem kellett testi fenyítést 
elszenvedniük, főként rajta tombolták ki kegyetlenkedő hajlamukat. Szinte naponta szólították ki zárkájából, hogy pálcájuk ütlegeivel 
táncoltassák a folyosón. Vagy a sétán békaügetésre kényszerítsék, és röhejtől düledezve nézzék, amint a beteg és nehéz teste lihegve, erejét 
felülmúló igyekezettel teljesítette a parancsot, míg emberkupaccá válva fel nem borult a börtön udvarán. 1953 júniusában osont ki hoz- 
zám a hír hogy Hóman Bálint, egy egész nemzet Bálint bácsija, megszabadult kegyetlen kínzóitól. Hóman Bálintot gyakran verték meg 
a váci fegyház magánzárkaosztályán. Szervezete nem bírta tovább a szenvedést, de lelke derűs maradt. A vele egy szobába került 
prímási titkár meggyóntatta, megáldoztatta. Azután Hóman zárkatársaitól tréfálkozva bocsánatot kért és kiszenvedett." 


Még egy adalék Hóman portréjához: 


, A titkára, Asztalos Miklós mesélte, hogy látta egy fejkendős parasztasszonnyal ülni egymás mellett a miniszteri fogadódíványon. Az asz- 
szony a magával hozott rámába foglalt képen mutatta be neki családja tagjait. H. a kép fölé hajolva érdeklődéssel hallgatta, hogy Bözsi 
már férjhez ment és két gyönyörű gyermeke van. Jancsi nemrég nősült, Ilonka a községházán dolgozik, Péter papi szeminárium növen- 
déke, Józsika pékinas, Pista pedig, aki a második sor szélén áll... Ugye milyen kedves okos arca van? Jó fiú, nagyon derék fiú, mindig 
jeles tanuló volt. A kegyelmes úr is jól járna, ha őt nevezné ki tanítónak a faluba, mert most épp üresedés van az elemi iskolában. S míg 
a miniszter mind bemelegedőbb érdeklődéssel hallgatta az anyai csörgedezést, az előszobában magas állású, kihallgatásra jelentkezők egész 
sora várt bebocsátásra. Végre kinyílt a párnázott ajtó, s a miniszter, szemében a ritka élmény melegével, szinte fiúi gyöngédség mozdula- 
tával kísérte ki a fejkendős látogatóját." 

(Szitnyai Zoltán. I. m. 136-137.) 


VI. 607. o. 1936. júl. 17: , Megkezdődött a spanyol polgárháború, az első fegyveres küzdelem Európa 
földjén a fasizmus és a demokrácia erői között." 


Így ír a Glatz-könyv, de felsorolásában a rossz kinézésű, örökké komor, hosszúkás arcú, ravasz kommunistát, 
a barcelonai hóhért,a katalóniai nemzetközi csőcselék vezetőjét, Gerő Ernőt (1898-1980) hiába keressük. 


Gerő Ernő 


Gerő Katalóniában elmondott beszédeiben és röplapokon keresztül is az ország problémáiért kizárólag a keresztény ural- 
mat okolta, és az egyházat. A féktelen uszító hadjárat eredményeképpen 1936. júl. 18. és szept. 1. között 75 ezer ártat- 
lan embert gyilkoltak le, ezek között volt 12 püspök, 285 apáca, 5255 pap, 2500 szerzetes, barát és 250 pap- 
növendék. Felégettek 4000 templomot. 


A Gerő által vezetett Lenin-fiúk papi ruhába öltöztek, kiásták 19 apácának a holttestét, sorbaállították a ledöntött 
templom megmaradt falához, majd a holttesteket levizelték. 


VII. 616. o. 1940. novembere: Reményik Sándor Kolozsvárott meghal. 
Természetesen ez sincs benne könyvünkben, , minden magyar család kincsében". 


A nagy költő koporsójánál a házsongárdi temetőben Bánffy Miklós mondott gyászbeszédet. Belőle idézünk: 

, Mély gyászban állunk ravatalánál, és keressük: milyen koszorú az, ami méltó volna őhozzá? (...) Őhozzá, aki tanító- 
mester, lángeszű költő, és próféta volt egy személyben már az országromlás első pillanatától. Hozzá, kinek minden sorából 
Erdély egész magyarságának hangja szól (...) Valóban mindenütt ott lesz és örökké, ahol él, küzd és szenved a magyar." 
(Erdélyi Helikon. 1941. nov. 11. sz. 637-688.) 


618. p. 1941: A kolozsvári Nemzeti Színház (november 9. este 7 óra) megnyitása sem említésre méltó esemény, 
mármint szerkesztőnknek. Hiába, csak a bolsevik események felé húz a libidója! 


VIII. 626. o. 1944. szept. 23. , A Vörös Hadsereg alakulatai átlépik a magyar-román határt." -írja 
könyvünk, de , merő véletlenségből" kimaradtak belőle a nagyszalontai szörnyű események, a szeptember 
végétől majd egy évig tartó állapotokról: 


A felszabadítás igazi módszerét érzékelteti egy szemtanú beszámolója a szalontai borzalmakról: 

, Egyik este részeg szovjet katonák betörtek Borbély Ferenc szabómester lakásába, három asszonyleányát lefogták, aztán a 
házban, borgőzös, rongyos, piszkos katonák reggeltől estig egymásnak adták a kilincset. Az átélt borzalmak olyan hatással 
voltak a kilenctagú családra, hogy másnap mindannyian öngyilkosok lettek. 


Az állati csőcselék rárontott Varga György, a helybeli Kereskedelmi és Hitelbank igazgatójának a feleségére is. Az igazgató a szörnyű 
élmények hatása alatt vadászpuskájával agyonlőtte két gyermekét, feleségét, aztán önmagát. Steinbacher Györgynét alig egy hónap válasz- 
totta el attól, hogy életet adjon gyermekének. A vad csürhe őt is megragadta. A meggyalázott szegény zsidó asszony felakasztotta magát. 
Bonda Sándor csizmadia és Gál József kőműves, a két meggyőződéses kommunista az orosz csapatok betörése után azonnal jelentkezett 
a szovjet parancsnokságon. Elmondták, hogy mindketten kommunisták, a párt régi tagjai. A parancsnok - egy őrnagy - lehúzta csizmái- 
kat, aztán kidobta őket. A bolsevista horda később mindkét elvtárs lakását kifosztotta, asszonyaikat meggyalázta (..) Betörtek az egyik 
szállodába is, a helyiségeket sebesültjeik ellátására használták fel. Sok amputálás történhetett, mert a kórház udvara tele volt lemetszett 
lábakkal és karokkal, ezeket menekülésük után kihajították az ablakon. A magyar csapatok a hét végére visszafoglalták a várost. Az oro- 
szok egy-kettőre kitakarodtak, de amit tudtak, elvittek." (Függetlenség. 1944. okt. 7. 5. o.) 


Sajnos a magyar győzelem e bestiális hordán csak néhány napos lehetett. 


Az októberi eseményekhez: az országba özönlő orosz haderő október végén elérte az Eperjes-Iokaj-Szolnok-Baja 
vonalat. Magyarország 500 km-es arcvonalán 120 orosz hadosztállyal szemben 40 magyar és német hadosztály küzdött. 
Ehhez számítható a hősiesen harcoló csendőrség is, amely a vereckei szorosban, Nagyváradnál, a Csepel-szigeten, s végül 
a budai várban, az ungvári, galántai tankzászlóaljak, s a váradi örsparancsnoki iskola majdnem minden tagját hősi halott- 
ként áldozta fel. 


IX. 638. o. 1945. ápr. 4-ről Glatz így ír: 
, A szovjet hadvezetőség bejelenti: Magyarország teljes területét felszabadította..." 


Ezzel szemben tény, hogy még ápr. 12-én is folytak harcok, de az ekkor elesettek síremlékén a történelemhami- 
sítók átjavították az évszámokat később! 


X. A fenti torzítások mellett főként az elhallgatásokkal hamisít Glatz, 
hiszen nem találjuk a következőket könyvében: 


Magyarországon több mint 200 ezer hulla fölött, 470 ezer megbecstelenített és ázsiai szifilisszel megfertő- 
zött nő nyöszörgött orvosság után. A magyar kormány a Lenin-betegséget (szifiliszt) gyógyító Salvarsant kért 
Nyugatról 1945 augusztusában. Csak egy dunántúli kisváros, Pápa adatai ezekből a hónapokból: az Irgalmasok kórhá- 
zában több mint ezer nőt kezeltek, közülük kereken nyolcszázat ázsiai szifilisszel. 


Sehol sem találom Apor Vilmos győri püspök meggyilkolásának történetét sem. ,, Fölajánlom szenvedésemet az 
édes magyar hazáért és az egész világért. Szent István, könyörögj a szegény magyarokért!" Ez volt utolsó fohásza, ezek 
voltak utolsó szavai. 


Akiknek a neve sehol sem szerepel, akiknek a művei sehol sem kaphatók, azok hamarosan elenyésznek az 
emberi emlékezetben. Az elmúlt 40 évben bolsevik módszerrel átírták a magyar történelmet, hogy az utód- 
nemzedékekkel elfeledtessék. A Glatz Ferenc által szerkesztett , MAGYAROK KRÓNIKÁJA" legfontosabb 
feladata az lett volna, hogy orvosolja a tudatos elhallgatásokat és torzításokat. Nagy hibája, hogy ezt csak 
részben tette meg. 


Nem szerepel a kötetben Mályusz Elemér, Benda Kálmán, Jakó Zsigmond, Szabó T. Attila, Kelemen Lajos, 
Tolnay, Kerényi Károly, Gerevich Tibor, Domokos Pál Péter, Herepei János, Karácsonyi János, Janovics Jenő, 
Wass Albert, Jékely Zoltán, Áprily Lajos, Zádor Anna, Fél Edit, Dsida Jenő, Dercsényi Dezső, Radocsay 
Dénes, Kós Károly, Borzsák István, Ravasz László, Tamási Áron, Bálint Sándor, Székely Aladár, Balogh 
Jolán, Csengeri János, Karinthy Ferenc, Kiss Ferenc, Gózon Gyula, Berki Lili, Tőkés Anna, Tiborc 


Szentgyörgyi István életműve sem. Kihagyták Fadrusz Jánost is a két zilahi szoborral, Marosvásárhelyt 
Bernády Györggyel, a város újjáépítőjével, Tolnai Lajossal és Petelei Istvánnal együtt. Hol van Érdminds- 
zent és Szilágysomlyó, a váradi káptalan, melynek 1302. febr. 18-án kiadott oklevelében egy Horatius-idézet 
található az Ars poeticából?! 


Petri Mór hatalmas Szilágy vármegye- monográfiája, Jakab Elek Kolozsvár-története, a párizsi legszebb 
könyv aranyérmét elnyerő ötkötetes Domanovszky miért nincs benne? Bíró József művészettörténész, 
Zoványi Jenő, Farczády Elek, aki Szabó T. Attilával feldolgozta a Marosvásárhelyi sorokat, hogy-hogy kima- 
radt? Ugyanakkor mit keres a kötetben Arafat, Ceausescu, TGM, Ara-Kovács? 


Amikor kimaradt Kőváry László, Szilágyi Sándor, Majláth püspök, báró Kemény János, Nyírő József, Várad 
címzetes püspöke, Bunyitay Vince, a nagy történetíró, a Kempis-fordító Nogáll János, Entz Géza, Szilágy 
vármegye tudós alispánja, Szikszai Lajos, az irodalomtörténész Varjas Béla, Temesváry Ferenc, Kresz Mária, 
Széchenyi Zsigmond és Kittenberger Kálmán vadászkönyvei. 


Ajánlott irodalom és történelem Magyarország kifelejtett nagyjaihoz: 
Hantos Gyula: Kis magyar művelődéstörténeti topográfia. 
(In: Fejezetek a magyar művelődéstörténet forrásaiból. Vál.: Gazda István. Bp. 1996. 457-463.) 


Januárban Váradon sétálgattunk a drága Kanonok soron tanár barátommal, és egyre belemelegedve soroltuk, hogy ki- 
hagyták a könyvből a váradi renaissance utolsó főpapját, Schlauch bíborost is, a püspökségének, Erdélynek és a 
Partiumnak elvesztésébe belehaló gróf Széchenyi Miklóst is, de Makkai László életművét, Lükő Gábort a 
Magyar lélek formáival, Kecskeméti Lipótot, a nagy, váradi főrabbit, aki prédikációiban gyakran Adyt idézte. 
Amikor magyarságáért támadták, így válaszolt: , Nem szoktam abba a kútba köpni, melyből egész életemben ittam." 


Ezt Glatz Ferenc is megfontolhatná! 

Aztán beszélgetőtársam kikísért a nagyváradi állomásra. Már indult a vonat, amikor kiáltotta a partiumiak rendkívüli, 
néha vérforraló tájékozottságával: ,, Te István, láttad, hogy ez a festett szemöldökű bakkszász beletetette a saját képét is, erre eddig nem 
volt példa!" Mindezt egy szuszra. Aztán megkérdeztem, hogy hol van, azt ordította erre, hogy a hétszázhetvenkilencedik 
oldalon. 


De többet már nem hallottam, mert elragadott onnan a vonat, — át a trianoni szégyenletes határon.... 


BÁLINT ISTVÁN JÁNOS 


ha magyarok 


Ez 


